ועדת הכלכלה, כנסת 20, פרוטוקול מספר 802, 2018-07-02 09:30

איתן כבל: בוקר טוב לכולם, גברתי מנהלת הוועדה, אדוני חברי השר, חברי המנכ"ל, רשמת פרלמנטרית, דובר, חבריי חברי הכנסת, אורחים נכבדים, לפני שאנחנו מתחילים את היום – אתה אדוני השר עוד לא יודע, אבל יש לנו מנהג בוועדה הזאת לפתוח את היום בשיר.

אלי כהן: קדימה.

איתן כבל: בהקראה של שיר.

אלי כהן: בוא נשיר את השיר.

אלי כהן: אני מוכן לקחת את האתגר למרות שאני לא תימני ולתימנים יש קול יותר ערב.

איתן כבל: רוב השירים שלנו הם לא שירים להלחנה, הם שירי משוררים, בעיקר יצירה של משוררים צעירים שניתנת להם במה כשאני מקריא את השירים שלהם.

איתן כבל: זו הפכה להיות מסורת וגם אזרחים שולחים לנו שירים.

איתן כבל: היום אנחנו קוראים שיר של מישהו ששלח לנו שיר שהוא כתב.

איתן כבל: ברשותכם, אדוני השר, בוקר טוב, היום יום שני, י"ט בתמוז, 2 ביולי 2018, בשבת נקרא את פרשת פנחס.

איתן כבל: היום אני אקרא את שירו של יאיר הררי, "חוק מס' 1", מתוך המופע שלו "מותר".

איתן כבל: הררי בן 29, זמר, יוצר ומשורר, גר בקרית מלאכי.

איתן כבל: "מותר" הוא מופע חשוף, נוקב ומרגש, המנסה בדרכו לגעת בסיפור הישראלי על חלקיו המגוונים: אמת, חופש, כאב, פריפריה מרכז ואלוהים.

איתן כבל: ניגון של ריפוי, כנות ותקווה.

איתן כבל: חוק מספר 1 – יאיר הררי.

איתן כבל: ומותר להישבר/ ככה סתם בדרך/ להיכנע ללב/ באמצע יום יפה.

איתן כבל: // ומותר להרגיש את הסדק/ לאהוב ולכאוב/ בלי ידיים על הדק/ ערומים מפתרון.

איתן כבל: // מותר, מותר.

איתן כבל: אפשר, אפשר.

איתן כבל: עקום, עקום.

איתן כבל: ישר, ישר.

איתן כבל: // כלניות גנך צומחות גם הן לצדדים.

איתן כבל: בוקר טוב, אנחנו כרגיל מזכירים את המאבק בקטל בדרכים.

איתן כבל: ועדת הכלכלה מובילה את העניין הזה כל הקדנציה.

איתן כבל: אדוני השר, ערכנו פה גם שימוע שלא היה כדוגמתו, וברוך השם, לפחות על פי המחצית הראשונה של השנה, ניכרת ירידה משמעותית, והמספרים, נכון לרגע זה, הם 151 הרוגים השנה לעומת 194 אשתקד.

איתן כבל: כמובן כל הרוג, לו ולמשפחתו זה עולם ומלואו, אבל אי-אפשר להתעלם מהירידה של יותר מ-20% בקטל בדרכים – זה מספר יוצא מן הכלל – בעזרת השם רק שזה יימשך ולא נמצא את עצמנו במחצית השנייה, כפי שקרה בשנה שעברה, בהיפוך זה או אחר.

איתן כבל: זו גם הזדמנות שוב לומר שיש כאן עבודה משולבת של שר התחבורה, המשרד לביטחון פנים ואגף התנועה, בראשותו של דורון ידיד, שעושים עבודה נפלאה, וכמובן ועדת המשנה לקטל בדרכים, בראשותו של יעקב אשר, וכמובן ועדת הכלכלה שמובילה וממשיכה להוביל את המאבק בקטל בדרכים.

איתן כבל: אדוני השר ברשותך, הזמנו אותך לכאן במסגרת יום דיונים מרוכז להצגת תוכניות העבודה של הממשלה בכנסת.

איתן כבל: מי שמוביל את זה זו יחידת כת"ף – בראשותה של שירלי אברמי, חברתנו, המוכרת לנו כאן היטב – יחידת הכת"ף לתיאום הפיקוח הפרלמנטרי; כבר תבורכו.

איתן כבל: אני רק אציין שהיחידה גם השתלבה בוועדת עבודת החקירה ועושה עבודה יוצאת מן הכלל, שבעזרת השם כבר תצא לדרך - - -

לאה ורון: ביחד עם נטע משה.

איתן כבל: ביחד עם נטע משה.

שירלי אברמי: אני רק אציג את אביב שעושה את העבודה של נושא יום תוכניות העבודה.

איתן כבל: ברשות

איתן כבל: כם אני רוצה רק לקרוא את הפתיח שיוקרא בכל הוועדות לפתיחת היום הזה: יום זה מהווה פתיחתה של מסורת, שעליה הודיע יושב-ראש הכנסת, שלפיה יתקיימו ימים מרוכזים כאלה מעתה פעמיים בשנה, להצגת תוכנית העבודה בכנס החורף וביצועה בכנסת הקיץ.

איתן כבל: במקביל לדיון זה מתקיימים דיונים נוספים בכל ועדות הכנסת עכשיו ובהמשך הבוקר.

איתן כבל: הדיונים נערכים בפורמט דומה, שלפיו העברתי למשרד את הנושאים בתוך תוכנית העבודה של המשרד, שבהם ביקשתי להתמקד בדיון.

איתן כבל: היום אמור להיות תחילת בנייתו של תהליך.

איתן כבל: המתווה שנקבע במיוחד ליום זה הוא, שלאחר דברי הפתיחה של יושב-ראש הוועדה מציג השר את תוכנית העבודה של המשרד, תוך התמקדות בנושאים שהתבקשו וחברי הכנסת מציגים את שאלותיהם מיד לאחריו.

איתן כבל: יום זה הוא סימן דרך בחיזוק יכולת תפקיד הפיקוח של הכנסת.

איתן כבל: יש לקוות כי יתקיים תוך כבוד הדדי ושמירה על כבודה ומעמדה של הכנסת.

איתן כבל: כפי שציין יושב-ראש הכנסת בדבריו, בפתיחת המושב שאנו עומדים עכשיו לקראת סיומו, בואו נשמור בתקיפות על כבוד הכנסת, שהוא כבוד מדינת ישראל ואזרחי ישראל.

איתן כבל: תודה, שירלי.

איתן כבל: ועדת הכלכלה היא ועדת הבית של המשרד שאדוני עומד בראשו.

איתן כבל: בסך-הכול הכללי השיח בינינו, בין ועדת הכלכלה, לבינך, ודאי באופן אישי, ולמנכ"ל ולכל אגפי המשרד, אני חושב שהוא מודל לחיקוי.

איתן כבל: אנחנו עובדים בשיתוף פעולה מלא.

איתן כבל: אני אומר זאת בצורה ברורה מאוד.

איתן כבל: גם אם יש ויכוחים, ברוב המכריע של המקרים הם ויכוחים או אי-הסכמות מקצועיות נטו על בסיס ענייני.

איתן כבל: יש לך אנשים מדהימים במשרד, אני מוכרח לומר זאת, מהמנכ"ל, שבאמת לא מצאתי את עצמי נדחה – לא באופן אישי, אלא כוועדה – בשאלות הנוגעות לענייני המדינה שבתחום הטיפול של המשרד, וכך הם פני הדברים לגבי כל האגפים.

איתן כבל: כמובן יש יותר חזקים, יש פחות, אבל בסך-הכול הכללי, אני יכול לומר שיש לך משרד יוצא מן הכלל, ואדוני ישמור עליו.

איתן כבל: יש לך הזדמנות רק לחזק אותו עוד יותר, כי באמת יכול והוא יהיה אחד המשרדים הכי הכי – אני אומר זאת מבלי להמעיט – הכי חשובים והכי חזקים, מה שהוא כבר היום, ויש כאן הזדמנות, במה שנמצא תחת מוטת הכנפיים שלך, רק להעצים את זה ולהרחיב את זה עוד יותר.

איתן כבל: אדוני, בבקשה.

אלי כהן: תודה רבה, ידידי יושב-ראש הוועדה, חבר הכנסת איתן כבל.

אלי כהן: אכן ציינת, ואני חוזר על זה בצורה ברורה, שוועדת הכלכלה היא הבית של משרד הכלכלה בכנסת.

אלי כהן: אני חייב לציין את שיתוף הפעולה האישי איתך, עם מנהלת הוועדה ועם כל הצוות.

אלי כהן: ואני חושב שחלק גדול מהעשייה שתראו במסגרת המצגת זה אודות לשיתוף הפעולה, לחוקים ולנושאים שקידמנו יחד, ונדון גם בנושאים שנרצה לקדם בנושא הזה.

אלי כהן: אני רוצה להודות גם לחברי הכנסת שנמצאים איתנו כאן היום, לחברת הכנסת איילת נחמיאס ורבין ולרועי פולקמן.

אלי כהן: אם הייתי חושב על מישהי - - -

איתן כבל: מהכי פעילים.

אלי כהן: נכון.

אלי כהן: חבר הכנסת חאג' יחיא, אם הייתי חושב על מישהי שדוחפת את התעשייה והיא פרטנרית מלאה והיא מייצגת את זה בכנסת, ללא ספק זו את, חברת הכנסת ורבין.

אלי כהן: לגבי חבר הכנסת פולקמן, הוא עושה רבות בנושא הזה לטובת העסקים הקטנים והבינוניים.

אלי כהן: הוא עושה, מקדם ודוחף.

אלי כהן: דיברת על אנשי המשרד, אני חייב בהחלט לומר לך שזכיתי והמדינה זכתה להנהלה של משרד הכלכלה בכירה ואיכותית.

אלי כהן: אני צריך לציין כמובן את המנכ"ל, מיכל פינק וכל מחלקת אסטרטגיה שעבדו, המדען הראשי שנמצא איתנו כאן היום, ההגבלים העסקיים, מינהל הייבוא, מכון התקנים, יעקב וכטל, שעושה עבודה מצוינת, ועוד רבים וטובים שלמעשה נמצאים איתנו כאן.

אלי כהן: אני רוצה לציין את השותפות שיש לנו גם עם הגורמים העסקיים.

אלי כהן: יש לנו עבודה משותפת ומצוינת עם לה"ב, ואני חושב שהדברים שהתקדמו לטובת העסקים הקטנים בכנסת הנוכחית הם חסרי תקדים.

אלי כהן: אנחנו רחוקים מהנחלה והמנוחה, אבל יש התקדמות.

אלי כהן: באוגוסט יוצגו מסקנות הוועדה לעסקים קטנים ובינוניים, ואני יכול להגיד לך שיש ויכוחים עזים - -

רועי כהן: - - - סופר פה.

אלי כהן: - - על מנת לבוא ולראות בנושא הזה ולהוסיף את הדברים.

אלי כהן: מבחינת חלוקת הזמן.

אלי כהן: אני אשתדל לתת סקירה 20-15 דקות, לא יותר מזה, ולאחר מכן כל האנשים וכל צוות המשרד יוכלו לעמוד לרשותכם בכל שאלה שתהיה על הפרק.

אלי כהן: ברשותכם אני ארוץ, וארוץ מהר.

אלי כהן: אנחנו מדברים במשרד הכלכלה קודם כול על שיפור מנועי צמיחה, על חיזוק הפריון, על קידום יוקר המחיה והגברת התחרות, ואנחנו מסתכלים גם על סוגיות כלכליות וחברתיות, עסקים קטנים, שזה גם חלק מהותי במסגרת הפעילות שלנו שקיימת.

אלי כהן: אחד הדברים המרכזיים שבהם אנחנו בודקים כל כלכלה זה התוצר לנפש במדינת ישראל.

אלי כהן: אנחנו רואים כאן את ההתפתחות במדינת ישראל מ-2008 ועד 2016.

אלי כהן: אנחנו רואים עלייה אבסולוטית וגם עלייה יחסית.

אלי כהן: כלומר, אנחנו רואים ב-2018 שהגענו מ-27,000 דולר תמ"ג לנפש ל-37,000 דולר תמ"ג לנפש.

אלי כהן: הנתון הטוב הוא שהצמיחה שלנו גבוהה מה-OECD.

אלי כהן: כלומר, אם ב-2008 התמ"ג לנפש היה בשיעור של 78% מה-OECD, אנחנו כבר עכשיו עומדים על כמעט 90% מה-OECD, וקצב הצמיחה ב-2017 וגם ב-2018 הוא כזה שממשיך את צמצום הפערים.

אלי כהן: זה אחד הממדים החשובים.

אלי כהן: היום אנחנו במקום 21 בעולם, היעד שלנו הוא להיות במקום 15.

אלי כהן: מבחינת ה-OECD זה יעד שאפתני, אך בהחלט הוא בר יישום.

אלי כהן: חלק מהמשימות של הממשלה בכלל וגם שלנו זה לקחת את האוכלוסיות שכיום לא משתתפות בצורה מלאה בתעסוקה, לדוגמה בני מיעוטים, חרדים, וככל שנכניס אותם למעגל התעסוקה, נראה את העלייה.

אלי כהן: בנוסף, אנחנו רואים שינוי בתעשיות שקיימות בארץ, מתעשיות בעבר שאין לנו בהן יתרון יחסי לתעשיות שבהן ההכנסה יותר גבוהה.

אלי כהן: אני אומר שוב, יש תעשיות שאנחנו לא נתמודד בהן מול המזרח הרחוק עם שכר עבודה של 500-400 דולר.

אלי כהן: אין לנו יתרון יחסי בזה, ואותם מפעלים שקיימים זה מפעלים שמשלמים שכר מינימום, ולכן מעבר מסוים דווקא עכשיו כשאנחנו בשפל ברמת האבטלה – אנחנו כנראה בשפל מקום המדינה.

אלי כהן: אני לא אומר מקום המדינה, משום שהספירה התחילה בשנות ה-70 – אנחנו ברמת האבטלה הנמוכה ביותר משנות ה-70.

אלי כהן: וזה אחד המדדים שחשובים לנו, שמי שרוצה לקום בבוקר יוכל למצוא עבודה.

אלי כהן: כשאני מגיע לאזורי תעשייה, הטענה הראשונה שאני שומע זה שאין עובדים, לא שאין עבודה.

אלי כהן: זה סימפטום של בעיה טובה.

אלי כהן: אין נהגי משאיות, אין חרטים ואין מהנדסי מחשבים – תגידו לי מקצוע, והתשובה תהיה שאין.

אלי כהן: בנושא הזה אנחנו לא צריכים לחשוש משינוי של מקומות תעסוקה עם פריון נמוך, מקומות תעסוקה שבהם אין לנו יתרון, למקומות תעסוקה שבהם אנחנו מובילים.

אלי כהן: אם עכשיו אנחנו קרובים ל-OECD כאשר 40% מהאוכלוסייה לא לוקחים חלק מלא, זה בהחלט יתרון ויתרון משמעותי.

אלי כהן: אנחנו למעשה רואים מצד אחד את הנושא של התעשייה וכושר התחרות, ומצד שני הנושא של יוקר המחייה.

אלי כהן: תיכף אנחנו נציג דברים שאנחנו מקדמים בתחום הפריון, בתחום הייצוא, בתחום העסקים הקטנים והבינוניים במשק ובנושא של יוקר המחיה.

אלי כהן: אנחנו רואים שבנושא של יוקר המחיה מדינת ישראל גבוהה ב-19% בהשוואה ל-OECD.

אלי כהן: המשמעות היא שמי שקם בבוקר לעבוד בישראל, הכסף שלו שווה פחות.

אלי כהן: כשהוא מגיע בסוף השבוע לסופר או למקום אחר, יכולת הקנייה שלו נמוכה יותר.

אלי כהן: צמצמנו את זה ויש ירידה של 5.5% במהלך השנתיים האחרונות, לפי נתוני ה-OECD, ואנחנו נמצאים בנושא הזה עם יד על הדופק.

אלי כהן: אחד הדברים שעשינו והיה כאן בוועדה זה הרפורמה בתקינה.

אלי כהן: קודם כול, פתחנו את מכון התקנים לתחרות, והיום יש גם מעבדות שיכולות לתת שירות נוסף.

אלי כהן: יש מעבדת "חרמון", "ITL" – יוכלו החברים להוסיף שמות שהם זוכרים – שיכולות לבוא ולתת את כל אותו שירות.

איתן כבל: יש שיתוף פעולה בין הוועדה לבין המשרד.

אלי כהן: אכן כן.

לאה ורון: גם בדחייה של המועדים.

אלי כהן: נכון, אבל המועדים נכנסו לתוקף.

אלי כהן: ב-2 ביולי זה כבר נכנס לתוקף.

רועי פולקמן: יש לנו עוד את מערכת המחשוב בסוף השנה.

אלי כהן: לצורך העניין מערכת המחשוב של המכון כבר התחילה לפעול ב-27 במרץ.

אלי כהן: זה כבר התחיל לפעול, זה קיים.

רועי פולקמן: המערכת הממשלתית.

אלי כהן: נכון, מערכת ממשלתית נוספת עצמאית.

אלי כהן: עשינו כאן שתי מערכות.

אלי כהן: דבר נוסף שעשינו זה המעבר לתקינה בינלאומית, שהוא גם נושא חשוב כי הוא משחרר חסמים.

אלי כהן: פעם היה הנושא של התקינה, שרצו תקינה ישראלית אם יש מאפיינים ייחודיים, אבל בחלק מהמקרים היא שימשה חסם לכניסת מוצרים למדינת ישראל, ואנחנו דווקא רוצים שיעבדו לפי תקינה בינלאומית, כי אנחנו חלק משוק גלובלי, וגם מתוך מטרה שהתעשייה הישראלית תכוון את פניה גם החוצה, לשוק של 8 מיליארד אנשים ולא לשוק של 9 מיליון אנשים.

אלי כהן: זה דבר משמעותי בשיתוף פעולה שלנו ושל הוועדה וזה נכנס לתוקף.

אלי כהן: דבר נוסף שהיה כאן זה צו ייבוא אישי.

אלי כהן: הייתה כאן עבודה של משרד האוצר, משרד הכלכלה וועדת הכלכלה, וצו ייבוא אישי נכנס לתוקף ונותן בנושא הזה גמישות.

אלי כהן: היום קראתי באחד העיתונים בבוקר ולקראת כנס את אוריאל לין, נשיא איגוד לשכות המסחר, שאני באופן אישי מעריך, והוא אומר: איך יכול להיות?

אלי כהן: אתם מפקירים את הציבור.

אלי כהן: אני רוצה ודורש שנעשה את כל הבדיקות הנדרשות.

אלי כהן: כלומר, כשאדם מייבא, הוא רוצה שנעשה בדיקה, נתיש את אותו אדם, ניקח אותו גם לבדיקה במכון התקנים וגם לבדיקה במשרד הבריאות.

אלי כהן: אני רואה את שלל התגובות שאני מקבל מאיגוד לשכות המסחר, ואמרתי לידידי אוריאל לין, שהוא איש עתיר זכויות, שיעזוב את עבודת הלובינג.

אלי כהן: אני חושב שגופים עסקיים צריכים להתייחס לשאלה מה טוב למשק, מה טוב לעסקים וגם מה טוב לצרכנים.

אלי כהן: ללא ספק כשהוא בא ואומר שאנחנו ניקח כל מי שמייבא משהו למדינת ישראל ונעביר אותו דרך חתחתים, ניקח לו אגרות ונעכב אותו בזמן, זה בטוח לא טוב לצרכנים.

אלי כהן: ראיתי את פנייתו של אוריאל לין אליי, שמבקשת שאנחנו לא נציין מה המחירים של אותם מוצרים של הטואלטיקה שנמכרים בחו"ל.

אלי כהן: ואני שואל, למה?

אלי כהן: למה הוא חושש?

אלי כהן: הוא חושש כי הוא רואה את הפערים?

אלי כהן: האם התקיים אצלו דיון פעם אחת עם היבואנים הבלעדיים והוא אמר להם: חבר'ה, משהו כאן לא הגיוני?

אלי כהן: אתם מוכרים ב-50%-60% יותר, מה קורה?

אלי כהן: למה זה נמצא?

אלי כהן: איך מתקנים את הבעיה?

אלי כהן: אולי נסיר חסם כזה או אחר, אולי נוותר על רגולציה של משרד הבריאות, אולי משרד הכלכלה במינהל הייבוא לא מגיב מהר, תבוא ותציע איך אתם רואים את טובת העסקים ואת טובת הצרכנים, אבל לא באופן שממשיך בגישה של העמסת רגולציה.

אלי כהן: הרי הוא כל היום שולח מכתבים "עודף רגולציה", "עודף רגולציה", "עודף רגולציה".

אלי כהן: היום מדבר אוריאל לין ואומר "אל תפחיתו רגולציה, בשום אופן לא".

לאה ורון: לאחרים.

אלי כהן: ייבוא אישי – תעשו לאנשים מסדר.

אלי כהן: אם הבת שלי מזמינה מגן לאייפון או מזמינה איזה תיק, נשלח אותה למכון התקנים, ניקח לה אגרה.

אלי כהן: כלומר, בדיוק הפוך.

אלי כהן: מצד אחד מדברים על הפחתת רגולציה, מצד שני כל עוד אפשר לגבות מחיר מופרז מהלקוח, שיהיה עודף רגולציה.

אלי כהן: בנושא של שקיפות והוגנות מול הצרכן אנחנו לא נוותר.

אלי כהן: אני גם אומר שמי שמוכר באירופה ב-20%-30% פחות עדיין מרוויח, הוא לא פילנתרופ.

אלי כהן: כשאנחנו נכנסים לחנות באירופה, אנחנו לא נכנסים למלכ"ר או לבית תמחוי, אנחנו נכנסים לעסק שבסוף היום מרוויח, ולכן עשינו את הדבר הזה.

אלי כהן: ב-9 ביולי התקיים דיון בוועדת הכלכלה, כאן, בראשות חבר הכנסת כבל, בנושא של הגבלת כוחם של יבואנים בלעדיים.

אלי כהן: מנהלת הוועדה לאה, אמרתי שהתקיים אצלכם דיון ב-9 ביולי בעניין חוק היבואנים הבלעדיים.

איילת נחמיאס ורבין: ב-2017?

אלי כהן: לא.

אלי כהן: ב-9 ביולי זה עוד שבוע.

איילת נחמיאס ורבין: יתקיים.

איילת נחמיאס ורבין: לא הבנתי.

אלי כהן: סליחה, יתקיים.

אלי כהן: צודקת.

אלי כהן: בדיוק בשבוע הבא.

אלי כהן: אני מאוד אשמח, כיוון שאני יודע שעבדתם עליו רבות והגעתם לסיכומים ונוסחים שנעביר את זה בקריאה השנייה והשלישית במושב הזה.

אלי כהן: והדבר הזה למעשה נותן לממונה על ההגבלים העסקיים יכולת לבוא ולפעול מול אותם יבואנים בלעדיים.

אלי כהן: חשוב לי לבוא ולומר, אומרים "בלעדיים" – רוצה סופר-פארם להיות בלעדית בקניון, רוצה אותו משווק להיות יבואן בלעדי – למה הם רוצים להיות בלעדיים?

אלי כהן: הם רוצים להיות בלעדיים מתוך מטרה אחת, לקחת את המחיר המקסימלי שהם יכולים לקבל מהצרכן.

אלי כהן: כשאנחנו נגמור לשתות את הקפה בקניון, תהיה חייב לעבור רק דרכם.

אלי כהן: ואם אתה חייב לעבור רק דרכם, המחיר יהיה גבוה.

אלי כהן: ולכן ב-9 ביולי אני בטוח שיתקיים כאן דיון מקצועי וענייני.

אלי כהן: אני חייב לומר לכם שיש לנו כאן פרטנר מצוין, כי איתן הוביל נושאים כלכליים גם ללא קשר לתפקידו, וזה יאושר, אני מאמין ומקווה עוד במושב הנוכחי בקריאה השנייה והשלישית.

אלי כהן: זה עוד צעד שאנחנו עושים במשותף אתכם.

אלי כהן: נכנס הנושא של חוק שקיפות מחירים, ומיולי בשנה שעברה הצרכנים יכולים באמצעות אפליקציות כאלה ואחרות להשוות בין הרשתות השונות.

אלי כהן: אגב, גם על זה אוריאל לין שלח לין, שגם את זה הוא מבקש לבטל.

אלי כהן: במשרד הכלכלה מתייחסים לכל שאלה, נותנים תגובה.

אלי כהן: יש חוק השקיפות, אנחנו עושים ומגיבים.

אלי כהן: אז כן, יש חוק השקיפות, הוא נכנס בנושא הזה לתוקף, וגם הנושא הזה קיים.

אלי כהן: אנחנו מדברים על חוק נוסף שעבר בקריאה הראשונה ויונח כאן בוועדת הכלכלה, הרפורמה בהגבלים העסקיים, שהיא מדברת על שני דברים עיקריים: החלק הראשון, הקלות ברגולציה, כש-70% מהמיזוגים שצריכים לקחת חלק היום יהיו במסלול ירוק, כי התקרה לא עודכנה משנת 1999.

אלי כהן: החלק השני נותן אפשרות לממונה על ההגבלים העסקיים לבוא ולהתמודד מול גופים שפועלים לא רק לפי היותם מונופול, אלא גם לפי זה שיש להם כוח שוק, וזה גם נמצא, אדוני, אצלך בוועדה.

אלי כהן: נשמח כמובן שייקבע - - -

לאה ורון: זה יידון בקרוב מאוד.

אלי כהן: זו רפורמה חשובה מאוד, מפחיתה רגולציה.

אלי כהן: ואני אומר שוב: החוקים האלה שנמצאים אצלכם, שאנחנו עובדים עליהם בשיתוף פעולה, הם חיוניים לנושא של יוקר המחיה.

אלי כהן: חשוב לי לבוא ולומר שבמקביל לתחרות אנחנו גם מעודדים כחול-לבן, מעודדים תעשייה ישראלית.

אלי כהן: רק אתמול התחיל שיתוף פעולה שלנו עם תעשיות המזון לעודד כחול-לבן בישראל, ובשלושה החודשים האחרונים סומנו יותר מ-4,000 מוצרים נוספים בסימן כחול-לבן.

אלי כהן: אנחנו מוצאים שהרבה פעמים המוצרים הישראליים הם גם איכותיים יותר וגם משתלמים יותר מבחינת המחיר, אז אני כאן קורא לכם, קורא למי שצופה בנו ושומע אותנו: כשאתם מגיעים לסופר בחודש הקרוב ובכלל, כמובן אנחנו מעדיפים מוצר ישראלי כחול-לבן.

אלי כהן: יהיה גם סרטון יפה שיצא בעוד שבוע, אז צפו להפתעות מעניינות.

אלי כהן: נעבור הלאה.

איתן כבל: יש רעיון דומה בחקלאות, רק שבשלב הזה הוא לא כל-כך מצליח.

איתן כבל: הירקות והפירות יסומנו על-פי המשק שממנו הם באים, כדי לעשות הבחנה עם עגבנייה מטורקיה.

איתן כבל: זה לגופו של עניין, לא מסיבות פוליטיות בהכרח, רק ששם זה קצת יותר קשה.

זה לא רק במוצרי צריכה.

דיברנו על עידוד עסקים קטנים ישראליים, למשל במכרזים לרשויות מקומיות או דברים מהסוג הזה, שלא ללכת דווקא עם החברות הגדולות שבאות בדרך כלל עם חברה גדולה מחוץ-לארץ מאחוריהן, אלא לחלק את העבודות.

איתן כבל: בוקר טוב, חבר הכנסת אשר.

בוקר טוב, גם לך, אדוני היושב-ראש.

אלי כהן: בוקר טוב, חבר הכנסת אשר.

איתן כבל: הזכרנו אותך היום בלי שהיית פה.

אם הזכרת אותי זה טוב - -

איתן כבל: רק לטובה.

- - אני רוצה לשבח את השר ואת העבודה הנהדרת שלו ושל המנכ"ל וכמובן את היושב-ראש שלנו.

איתן כבל: אם זו הפתיחה, זה אומר שאתה לא מתכוון להישאר עד הסוף.

המדינה הזאת עושה רעיון אחד טוב, הכת"ף הזה דבר נהדר.

למה עושים את זה ביום אחד, שיש לנו בו ועדות מקבילות, כשיש כמה שרים?

אני בא עכשיו מוועדת הפנים, יש עכשיו גם כאן, תיכף אני רוצה לרוץ לרווחה.

אנחנו לא ספורטאים טובים כאלה.

איילת נחמיאס ורבין: הכוונה הייתה טובה.

שיעשו שבוע.

יום א' זה וזה, יום ב' זה וזה.

איתן כבל: חברים יקרים, זאת לא נשיאות הכנסת.

איתן כבל: תודה.

איילת נחמיאס ורבין: הכוונה הייתה טובה.

אלי כהן: רפורמה בתקינה – דיברנו עליה.

אלי כהן: הרפורמה הזאת תחסוך למשק כ-550 מיליון שקלים בשנה.

אלי כהן: בנושא של רפורמת הטואלטיקה אנחנו לא מחכים למחאה חברתית, אנחנו רגישים, רואים את המוצרים.

אלי כהן: כשהתחלנו בסימון המחירים בישראל ביחס לחו"ל, שאלו אם אנחנו נראה שמשחת השיניים בישראל עולה 20 שקלים ובלונדון 12 שקלים, אם ניקח כרטיס טיסה, נטוס ללונדון, נקנה משחת שיניים ונחזור.

אלי כהן: לא.

אלי כהן: זה פשוט דבר שמסייע להפעיל את הלחץ מול היבואנים, מול הקמעונאים.

אלי כהן: ועובדה היא שאנחנו רואים שמאז שהתחלנו יש ירידה של 12% במחירים.

אלי כהן: זה לא מספיק, אבל הכיוון הוא טוב.

אלי כהן: בפגישה שלי עם אחד היבואנים אמרתי שאנחנו בנושא הזה נמשיך עד שהמחירים יהיו זהים.

אלי כהן: אני יודע שבאחד המקומות, כשהייתה ישיבה של הלוביסטים, רצו לעשות על השר אלי כהן תחקיר, אז אני אומר להם: אין שום בעיה אם אתם רוצים לעשות תחקיר.

אלי כהן: אם חסרים לכם פרטים, אין שום בעיה, אני אעזור לכם בנושא הזה להשלים את הנתונים.

אלי כהן: אם מישהו חושב שהוא יבוא ויהלך אימים בנושא הזה, הוא טועה.

אלי כהן: תמכרו במחיר הוגן, תראו את הפערים, 30%, 46%, 51%, אלה פערים שלא נסכים להם בנושא הזה.

אלי כהן: ולכן שני החוקים שנמצאים כעת, בנוסף לצעדים שעשינו – שני החוקים שנמצאים על שולחנה של ועדת הכלכלה הם כלי נוסף להכרעת המספר הזה, על מנת שבהצגה הבאה כבר נראה ירידה של 20% ו- 30%.

אלי כהן: ואני אומר להם שמי שירצה לפעול בחזירות, אנחנו נדע לפעול בכל הכלים, ויש לנו כלים לטפל בזה.

איילת נחמיאס ורבין: השר, אני רוצה להתנצל שאני חייבת לצאת לשדולה שלי שתוכננה מראש.

איילת נחמיאס ורבין: רק שתדע.

איילת נחמיאס ורבין: יש לי המון הערכה אליך ולמנהלים במשרד שלך, אתם שותפים אמיתיים בתעשייה הישראלית.

איילת נחמיאס ורבין: אני מוכרחה להגיד לכם שבאווירה הממשלתית כרגע – אתם יודעים, אני מטפלת בנושא מכרזי השירות – זה ממש מדהים לראות את העבודה של שי והאנשים שלו והמסירות שלכם, כי בסוף אתם מבינים שזו אבן הראשה של הכלכלה הישראלית.

איילת נחמיאס ורבין: זה לא מובן מאליו בעיניי.

איילת נחמיאס ורבין: במשרד הכלכלה היו שנים שהוא נהג אחרת בתעשייה הישראלית.

איילת נחמיאס ורבין: יש ביקורת, אגב יש לי הרבה ביקורת על התעשייה הישראלית.

איילת נחמיאס ורבין: אני מברכת אותך, כי יש לך כמה אתגרים קשים מאוד-מאוד, ביניהם העלאת הפריון, שהיה לי חשוב במיוחד להישאר, אבל זה פשוט משהו שנקבע כבר לפני ארבעה חודשים וככה זה בכנסת.

איילת נחמיאס ורבין: תודה רבה לך שבאת ותודה רבה לך על מה שאתה עושה.

אלי כהן: תודה, איילת.

איתן כבל: איילת, בהצלחה.

איילת נחמיאס ורבין: תודה.

אלי כהן: הנושא של ייבוא אישי.

אלי כהן: דיברנו על הרפורמה.

אלי כהן: זו הזדמנות טובה לבוא ולהגיד מילה טובה למשרד האוצר, לשירה, לעידו, לאנוור, למחלקה המשפטית, לכל מי שעבד אצלנו.

אלי כהן: אני חושב שהשתדלנו לבוא ולפשט את הנתונים בנושא הזה.

אלי כהן: מדינת ישראל היא אי.

אלי כהן: אומנם היא לא אי גיאוגרפי, אנחנו לא מוקפים בים, אבל אנחנו לא נמצאים בקשרי מסחר ערים ופעילים עם השכנות שלנו, ויש גורמים שמנצלים את זה מתוך מטרה להיות ביתרון על מנת לגבות מחירים.

אלי כהן: קבענו סדר, פישטנו תהליכים, ובנושא הזה כל הדרישות שנבטל את הפחתות הרגולציה לא יהיו.

אלי כהן: בנושא הזה אנחנו מפחיתים רגולציה, וזה הכיוון שאנחנו עושים את זה.

אלי כהן: הנושא הבא אחרי שכבר דיברנו קצת על יוקר המחיה.

אלי כהן: אחת הרשויות החשובות לדעתי במדינה זאת רשות החדשנות במשרד הכלכלה.

אלי כהן: במדינת ישראל אנחנו מובילים בשיעור גדול, עמוק.

אלי כהן: אנחנו במקום הראשון בעולם מבחינת שיעור ההוצאה על מחקר ופיתוח – 4.3%, השנייה אחרינו זאת דרום קוריאה עם 4.2%.

אלי כהן: אצלנו שיעור המו"פ האפקטיבי הוא אפילו גבוה יותר, מכיוון שיש לנו מו"פ שלא נספר במסגרת צה"ל.

אלי כהן: הוא לא נכלל במסגרת המו"פ האזרחי שנמצא כאן.

אלי כהן: אנחנו במקום הראשון בעולם בהשקעות זרות במחקר ופיתוח, אנחנו במקום הראשון בעולם במו"פ עסקי ובמקום השני בעולם בהשקעות הון-סיכון לנפש ובמספר חברות שרשומות בנאסד"ק.

רועי פולקמן: השר, רק הערה אחת על המו"פ.

רועי פולקמן: חשובה החלוקה בין הענפים, כי אחת הבעיות שאנחנו יודעים שיש השקעה אדירה במו"פ, בהייטק, ולא בטוח שבהיקף הנדרש יש השקעה במו"פ בתעשיות יותר מסורתיות או בתחומים אחרים, לכן התמהיל של ההשקעה במו"פ הוא קריטי, כי יש לנו הרי כלכלה מקוטבת מאוד.

רועי פולקמן: זה אחד האתגרים.

אלי כהן: אני בטוח שאחרי זה גם המדען הראשי יתייחס לנושא הזה.

אלי כהן: הם משתדלים להסיט את המקומות - - -

רועי פולקמן: שיהיה תמהיל.

רועי פולקמן: חשוב גם שהקטר של ההייטק ימשיך להיות קטר.

אלי כהן: אחד הדברים שאני חושב שחוסם את הצמיחה של מדינת ישראל זה מחסור בכוח-אדם.

אלי כהן: אני חושב שמדינת ישראל לא עשתה התאמה מספיק בשינוי הלימודים באוניברסיטאות ואנחנו גדלים בקצב איטי יחסית ביחס לביקוש וביחס למעמדה של ישראל בעולם הטכנולוגי.

אלי כהן: אנחנו עובדים רבות על שילוב חרדים, על מענקים בנושא הזה לחרדים, אנחנו מקימים שני מתחמי הייטק לבני מיעוטים, חבר הכנסת חאג' יחיא, ויוצא מכרז בחודש הקרוב.

עבד אל חכים חאג' יחיא: שני המקומות האלה – איפה?

אלי כהן: יש מכרז.

אלי כהן: שתי הערים שיציעו את התנאים הכי טובים, יזכו, אחת בצפון ואחת במרכז.

אלי כהן: יש מכרז, שני יישובים ערביים יזכו בנושא.

אלי כהן: אנחנו מגיעים לכ-2 מיליארד שקלים מתוך שוק של 45 מיליארד שקלים.

אלי כהן: הדגש המרכזי שלנו במשרד בכלל וברשות החדשנות בפרט זה הנושא של השקעות בפריפריה.

אלי כהן: במהלך הרבעון האחרון של השנה אנחנו נציג תוכנית מהפכנית להשקעה של רשות החדשנות בפריפריה, שתהיה אבן לקראת השנים הבאות.

אלי כהן: גם היום אנחנו משקיעים חלק ניכר מהתקציב שלנו ונותנים תעדוף לפריפריה מכיוון ששם צריך את הערך המוסף.

אלי כהן: פחות צריכים אותנו בהרצליה ברמת גן ויותר צריכים אותנו באזורים האלה.

אלי כהן: תהיה תוכנית משמעותית מאוד בנושא הזה.

אלי כהן: בנושא של הפריון, כאן אנחנו רואים שבנושא הזה אנחנו טעונים שיפור משמעותי מאוד.

אלי כהן: בעוד שבהייטק אנחנו מובילים, בתחומים האחרונים אנחנו מתחת לממוצע.

אלי כהן: יש מספר דברים שמסייעים לנו להתמודד.

אלי כהן: תוכנית "נטו תעשייה" בהיקף של 1.2 מיליארדי שקלים – בסוף היום פריון נשען על שתי רגליים: האחת זה שיפור ההון האנושי, הכשרות מקצועיות, והשנייה זה השקעות.

אלי כהן: התוכנית מתעסקת בשני הדברים האלה, ואנחנו רואים שיש מכון לייצור מתקדם שיפורסם ויצא עכשיו; הכניסה שלנו לתוכנית 40 שיושקעו בה בתוכניות שונות יותר מ-600 מיליוני שקלים.

אלי כהן: בתחום הזה אנחנו הולכים להשקיע בצורה משמעותית; תוכנית אסטרטגית לייצור מתקדם, תוכנית שמובילה אותו במשרד מיכל פינק.

אלי כהן: היום דווקא הטכנולוגיה יכולה להוות מנוע להתמודד מול מקומות שבהם שכר העבודה הוא זול.

אלי כהן: אנחנו כבר רואים את המגמה הזאת ונשקיע בזה 600 מיליון שקלים, אנחנו ומשרדים נוספים במסגרת הזאת.

אלי כהן: אנחנו משקיעים דרך הרשות להשקעות כ-1 מיליארד שקל לשנה בחיזוק התעשייה המקומית.

אלי כהן: 93 מפעלים הוקמו, הורחבו והועתקו במהלך השנה הקודמת.

אלי כהן: אנחנו משקיעים את עיקר כספנו במפעלים שמייצאים.

אלי כהן: מפעל שמייצא הוא מפעל ששיעור המכירות שלו לייצוא עומד על 25% ומעלה.

אלי כהן: השקענו 85 מיליון שקלים בנגב המזרחי: בדימונה, בערד ובירוחם.

אלי כהן: בירוחם במהלך חמש השנים האחרונות לא נפתח מפעל אחד, עכשיו ייפתחו ארבעה מפעלים.

אלי כהן: למעשה באמצעות תמריצים כספיים אנחנו מסייעים בנושא של משיכת חברות לשם.

אלי כהן: אזורי תעשייה – אנחנו נמצאים בביקוש מאוד גבוה - - -

האם זו רק הקמה של חברות במקומות הללו או שיש גם תוכנית ממוקדת שבה לוקחים חברות שעובדות בפריסה ארצית?

הרי היום אפשר לעבוד מרחוק, אני לא יודע איך זה נקרא בעגה המקצועית.

האם יש מיקוד?

אני יודע מפניות שמגיעות אלינו מאופקים וממקומות מהסוג הזה שייתנו תמריץ לאותן חברות גדולות, כמו מטריקס ואחרות, שיקימו שלוחות במקומות הללו.

זה לא כמו להקים מפעל מחדש.

אתה לוקח מפעל או חברה שעובדת, חיה ונושמת והשלוחות שלה.

האם יש תמריץ לעניין הזה?

אלי כהן: בהחלט.

אלי כהן: חלק ניכר מ-93 המפעלים אלה מפעלים שפתחו מפעל נוסף או שלוחה.

אלי כהן: חלקם מפעלים תעשייתיים.

אלי כהן: קח לדוגמה את מפעל "אלבד", שהוא יושב בקיבוץ משואות יצחק ופתח עכשיו בדימונה, או "אבגול" שפתח את המפעל השני, גם הוא שם.

אלי כהן: לרוב זה שלוחות וגם חברות הייטק שפותחות שלוחה.

אלי כהן: קח את אמדוקס עם 930 עובדים, שנמצאת בשדרות, "אי.

אלי כהן: סי.

אלי כהן: איי" באופקים.

אלי כהן: אנחנו לא ניתן תמריץ למי שירצה לפתוח שלוחה או חברה חדשה בהרצלייה.

יש תמריצים לאותן חברות?

אלי כהן: יש תמריצים והתמריצים שלנו באמצעות מסלולי שכר, שייחודיים גם לפריפריה וגם לאוכלוסיות של חרדים, בני מיעוטים, אתיופים, עובדים עם מוגבלות, חד-הוריות.

אלי כהן: בגדול אלה האוכלוסיות שאנחנו נכללים שם.

אלי כהן: יש הנושא של אזורי תעשייה שאנחנו עושים ומשקיעים.

אלי כהן: הייצוא הישראלי רשם בשנת 2017 הישג היסטורי עם ייצוא שחצה בפעם הראשונה את ה-100 מיליארד דולר.

אלי כהן: זה בהחלט נתון מרשים.

אלי כהן: עלייה של 6%-7% ביחס ל-2016.

אלי כהן: פעם ראשונה שחצינו את המחסום הזה, ואפילו חצינו אותו ביותר מ-2 מיליארד דולר.

אלי כהן: 102.3 מיליארדי דולר.

אלי כהן: היינו אמורים להיות ביעד הזה בשנת 2020, עכשיו תיקנו את היעדים ושמנו יעד של 120 מיליארד דולר ל-2022.

רועי פולקמן: השר, רק לעניין הייצוא, שזה הישג יפה מאוד, עדיין הבעיה של המשק הישראלי זה שהרוב המכריע של הייצוא מגיע ממספר קטן מאוד של חברות.

רועי פולקמן: בדיון של כנס העסקים הקטנים הרי דיברנו בין השאר על עידוד של ייצוא דרך עסקים קטנים ובינוניים.

רועי פולקמן: אני חושב שאחד האתגרים של המשרד הוא כמובן התמהיל, שיהיו יותר סוגים של חברות, יותר חברות, ולא שהרוב יהיו כי"ל, טבע, אינטל.

אתה צריך גם להוריד במיסוי - - -

רועי פולקמן: השר יודע את הכלים.

רועי פולקמן: תמיד הבעיה של הייצוא בישראל זה תלות אדירה בחמש חברות ישראליות ש-90% ממנו או 85% ממנו - - -

איתן כבל: שלא יקרה לנו "סולתם יוקנעם".

רועי פולקמן: כן, שהרוב מגיע מאותן חברות, וכשקורה משהו בשוק של אותן חברות, הייצוא הישראלי בסכנה.

איתן כבל: זו הכוונה.

איתן כבל: זה לא שזה רע.

רועי פולקמן: זה מעולה שהן מייצאות, אבל אי-אפשר לבנות רק על אינטל, כי"ל, טבע.

עבד אל חכים חאג' יחיא: השאלה אם יש מקום להתערבות בשער החליפין בנושא אחר של הייצוא.

אלי כהן: בעניין שער החליפין יש שתי גישות.

אלי כהן: שער חליפין נמוך מוריד את יוקר המחיה, שער חליפין גבוה עוזר לתעשייה.

עבד אל חכים חאג' יחיא: לכן זו הייתה השאלה שלי כשדיברנו על הייצוא.

רועי פולקמן: אי-אפשר מלאכותית - - -

אלי כהן: יש לי הרבה ביקורת על בנק ישראל, אבל בנושא הזה אני חושב שבנק ישראל מוצא את האיזון הנכון ומתערב איפה שצריך.

אלי כהן: זה שהגענו ל-125 מיליארד דולר במרתפי בנק ישראל זה כתוצאה מרכישות על מנת לבוא ולשמור שערים, ואלמלא אותן רכישות השערים היו נמוכים יותר.

אלי כהן: זו למעשה ההתערבות שנעשית שם.

אלי כהן: הסכמי סחר – חתמנו בשנה האחרונה על שני הסכמי סחר חדשים עם פנמה ואוקראינה, ושדרוג של ההסכם עם קנדה.

אלי כהן: מקום המדינה נחתמו שבעה הסכמי סחר.

אלי כהן: בשנה האחרונה הגדלנו את זה בכמעט 30%, שניים פלוס שדרוג של הסכם, והנספחים הכלכליים נמצאים כאן בנושא הזה לטובת התעשיות השונות.

אלי כהן: אנחנו נעבור לנושא של העסקים הקטנים והבינוניים.

אלי כהן: קודם כול, יש סיכום – אני חושב שזאת בשורה חשובה גם ללה"ב ולעסקים הקטנים ובכלל – של יושב-ראש ועדת הכלכלה ושלי שהחוק להגברת הסמכויות של העסקים הקטנים והבינוניים, שעבר בקריאה בראשונה, יידון כאן בוועדה.

רועי פולקמן: בוועדת המשנה סיכמנו.

אלי כהן: חבר הכנסת פולקמן מעורב בנושא הזה.

אלי כהן: זאת תהיה הזדמנות לעגן את המחויבות הממשלתית של המשרדים לנושא של העסקים הקטנים והבינוניים.

אלי כהן: כמובן יש אור ירוק.

אלי כהן: רן קיויתי - - -

רועי כהן: זה ייתן כלים גם לסוכנות לעסקים קטנים.

רועי כהן: היום אין לה כלים לעשות את העבודה שלה.

אלי כהן: אני יודע שאנחנו נמצאים בידיים טובות של יושב-ראש הוועדה ושל חבר הכנסת פולקמן לחוקק את החוק.

אלי כהן: נבקש שם מספר תוספות שיעבו אותו וייתנו לסוכנות לעסקים קטנים ובינוניים יותר סמכויות.

אלי כהן: לדוגמה, להבטיח במכרזים התייחסות לעסקים קטנים ובינוניים, להביא את מכלול השיקולים.

רועי כהן: מעקב אחר מוסר תשלומים.

אלי כהן: הכול.

איתן כבל: תראה את הכמות, 41,700 נסגרו ב-2016.

עבד אל חכים חאג' יחיא: הקדמת אותי.

עבד אל חכים חאג' יחיא: על זה רציתי לדבר.

איתן כבל: זה מספר פנטסטי.

רועי כהן: ב-2017 זה כבר מתקרב ל-50,000.

רועי פולקמן: לפעמים עושים מזה דרמה.

רועי פולקמן: בכל השווקים בעולם היחסים האלה לא מאוד שונים.

רועי פולקמן: מה זה לסגור עסק?

רועי פולקמן: אדם פותח מסעדה, אחרי שנה פותח מסעדה אחרת.

רועי פולקמן: זה חלק מחיים טבעיים של שוק כלכלי.

רועי פולקמן: זה לא חריג.

עבד אל חכים חאג' יחיא: בוא לא נעשה את זה כל-כך פשוט.

רועי פולקמן: עושים מזה דרמה, כאילו נסגרים עסקים.

עבד אל חכים חאג' יחיא: - - - לא על זה אנחנו מדברים.

אלי כהן: למיטב זכרוני אתה מהנדס, אם אני לא טועה.

עבד אל חכים חאג' יחיא: נכון.

אלי כהן: כלומר, הסתדרת עם מספרים.

אלי כהן: אני אגיד לך את הנתונים.

אלי כהן: קודם כול, בנושא של סגירת עסקים אנחנו עומדים בדיוק כמו הממוצע של ה-OECD, כשהממוצע של ה-OECD עומד על 8%.

אלי כהן: כלומר, 41,000 מתוך 500,000 זה 8%.

אלי כהן: בסוף אנחנו משווים את עצמנו.

אלי כהן: הנתון הטוב ביחס למדינת ישראל, שאצלנו אנשים הרבה יותר יזמים.

אלי כהן: כלומר, שיעור פתיחת העסקים שעמד על 55,000 עסקים הוא הרבה יותר גבוה מה-OECD.

אלי כהן: כלומר, בעוד שב-OECD זה 9%, אנחנו עומדים על 11%.

צריך גם נתון סטטיסטי כדי לראות כמה זה קורה, כמה כאלה שפתחו וסגרו.

זה נתון מעניין.

אלי כהן: חבר הכנסת אשר, זה נתון מעניין.

אלי כהן: כאן אני רוצה לבוא ולומר שאנחנו במדינה משקיעים במעו"ף.

אלי כהן: אנחנו אומרים למי שרוצה לפתוח עסק שלפני שהוא פותח עסק שיגיע אלינו.

אלי כהן: עוד לפני נעזור לך בתוכנית עסקית.

אלי כהן: אולי חלמת בלילה שהפיצה שלך טובה, אבל אין שום היגיון למקום שאתה עושה את זה, או שאתה רוצה לשווק מוצר שבחיים לא תרוויח ממנו.

אלי כהן: כלומר, אנחנו רוצים לעזור לך, אפילו עוד לפני שאתה שם את השקל הראשון ומשלם אגרת פתיחת חברה.

עבד אל חכים חאג' יחיא: כבוד השר, יש לנו בעיה עם העסקים שנסגרים, במיוחד העסקים הקטנים, כי עובד שמפטרים אותו, יש לו דמי אבטלה, אבל בעל העסק לא מקבל אבטלה, לא מקבל כלום.

עבד אל חכים חאג' יחיא: זה יכול להרתיע אנשים מלפתוח עסקים.

עבד אל חכים חאג' יחיא: זה מה שאפשר לעשות לבעלי עסקים שהתאמצו, עשו ופתאום סגרו את העסק, אני לא יודע מה הסיבות.

עבד אל חכים חאג' יחיא: בעל עסק השקיע בעסק שלו, הוא רק הפסיד והוא לא מקבל אבטלה ולא מקבל פיצוי.

עבד אל חכים חאג' יחיא: עובד רגיל שעבד אצלו, הוא יכול ללכת ולקבל אבטלה.

רועי כהן: השר הגיש הצעת חוק דמי אבטלה לעצמאים ועדיין זה לא נפתר.

עבד אל חכים חאג' יחיא: אני מעלה את זה.

עבד אל חכים חאג' יחיא: יש הרבה נושאים שנדבר עליהם, אבל היות שדיברנו על הסגירה - - -

אלי כהן: גם יושב-ראש הוועדה וגם רועי מלה"ב, שמדברים על הנושא הזה - - -

עבד אל חכים חאג' יחיא: גם אנחנו מדברים על זה הרבה זמן.

אלי כהן: ברור.

אלי כהן: מה שעשינו בנושא הזה זה קודם כול, במהלך הכנסת הנוכחית, הכנסת העשרים, נכנס לתוקף חוק פנסיה לעצמאים.

אלי כהן: חוק פנסיה לעצמאים בעיניי הוא אחד החוקים הסוציאליים החשובים ביותר, שעולה למדינה 380 מיליוני שקלים בבסיס התקציב.

אלי כהן: כלומר, זה לא 380 מיליוני שקלים חד-פעמיים וזהו.

אלי כהן: 380 מיליוני שקלים מדי שנה.

אלי כהן: יש בערך 13 סעיפים שבהם עצמאים מופלים ביחס לשכירים.

אלי כהן: הצלחנו לצמצם ארבעה סעיפים ונפעל ונמשיך עד אשר האפליה הזאת תצטמצם.

אלי כהן: הלכנו לפי היכולת התקציבית.

אלי כהן: נניח יש לנו 400 מיליון שקל.

אלי כהן: מה עדיף ב-400 מיליון שקל, פנסיה או אבטלה?

אלי כהן: שניהם חשובים.

אלי כהן: אמרנו שקודם כול ניתן פנסיה.

אלי כהן: אנחנו פשוט מנסים לבוא ולראות - - -

עבד אל חכים חאג' יחיא: הכוונה לעודד אותו אולי להמשיך את החיים שלו, אולי לפתוח עסק אחר.

אלי כהן: ברור.

אלי כהן: ולכן אני אומר לך שצריך בנושא הזה לראות גם באבטלה איך מטפלים.

אלי כהן: לצורך העניין תהיה ישיבה בנושא של עסקים קטנים ובינוניים, ויש צוות.

אלי כהן: אחד הדברים שמדברים איתנו עליהם העסקים, גם לה"ב וגם אחרים, שהם רוצים עוד הקלות רגולטוריות ועוד הפחתות במס.

אלי כהן: לנו יש סכום X, בואו נראה ב-600, 700, 800 מיליוני שקלים מה הדבר שיכול לעשות הכי טוב, ובסוף היום אנחנו רוצים לבוא ולראות גם לטובת העסקים וגם לטובת המשק מה הכי נכון.

עליזה לביא: 13 הסעיפים האלה זה חלק מעוות.

עליזה לביא: למשל דמי מחלה, אנחנו מנסים לתקן פה בחקיקה פרטית, בדרך כזאת או בדרך אחרת.

עליזה לביא: כל החישוב של דמי מחלה לעצמאים, הם לא מקבלים.

עליזה לביא: תיקנו דמי לידה לעצמאיות.

עליזה לביא: יש כל מיני דברים שזה ממש מדינת עולם שלישי, ממש מדינת עולם שלישי.

עליזה לביא: אתה אומר 13 סעיפים, זה לא עניין של תקציב, אדוני, זה עניין של מדיניות.

אלי כהן: חברת הכנסת לביא, מתוך 13 הסעיפים כמה תוקנו בזמן שר האוצר הקודם?

עליזה לביא: אתה רוצה להיות פופוליסט?

אלי כהן: לא, לא.

אלי כהן: לא פופוליסט.

עליזה לביא: זאת המשמרת שלך.

אלי כהן: סליחה.

אלי כהן: סליחה.

עליזה לביא: אתה רוצה לריב איתי.

אלי כהן: לא.

אלי כהן: חברת הכנסת לביא - - -

עליזה לביא: אני מקשיבה לך ושואלת.

עליזה לביא: אני לא מבינה.

היא שואלת שאלה לגיטימית.

אלי כהן: בכנסת הקודמת, כשהיה שר האוצר קודם – דיברת על מדיניות – מתוך ה-13 תוקנו אפס, אנחנו תיקנו ארבעה, אנחנו גם רוצים לבוא ולתקן את יתר הדברים במסגרת התקציב.

עליזה לביא: למה אתה מרגיש מאוים, אדוני השר?

אלי כהן: אני לא מרגיש מאוים, חברת הכנסת לביא.

עליזה לביא: אתה לא יכול לענות?

עליזה לביא: בוקר טוב, בוא תתחיל מחדש.

עליזה לביא: מה עשית?

עליזה לביא: באתי לשמוע.

אלי כהן: חברת הכנסת לביא - - -

בוקר טוב.

מה עשיתם בקדנציה הקודמת?

עליזה לביא: למה אתה כועס?

עליזה לביא: מה קרה?

אלי כהן: למה את מתגוננת?

עליזה לביא: מי מתגונן?

עליזה לביא: אני באה לשאול לגבי - - -

אלי כהן: חברת הכנסת לביא, נתתי נתון עובדתי.

עליזה לביא: אדוני השר - - -

אלי כהן: אני לא יודע להתייחס.

עליזה לביא: אין לי מה להישאר כאן.

עליזה לביא: אתה יכול רק להתבייש.

אלי כהן: מי שבורח, בורח מהאמת.

עליזה לביא: - - -

אלי כהן: תודה רבה.

אנחנו נסתדר, אל תדאגי.

עבד אל חכים חאג' יחיא: כבוד השר, אני רוצה להדגיש שעסקים, אם קיימים, במקום ששם יש ממש צורך לעודד את העסקים, ביישובים הערביים, זה אותם עסקים זעירים, עסקים קטנים ובקושי בינוניים.

עבד אל חכים חאג' יחיא: כשדיברת על הרתיעה, אני ממש מדגיש את הנקודה של הרתיעה, שאנשים לא ייגשו לעסקים מחשש שהם לא יוכלו להסתדר אחר-כך.

רועי פולקמן: חבר הכנסת אשר רצה להגיד הערה על נושא העסקים.

לגבי הנושא של "נטו עסקים" או מכלול התוכנית, שם היו כמה רעיונות, בין היתר רעיונות שלנו ביחד עם לה"ב, גם לגבי הנושא של עוסק פטור והדברים הללו.

כמובן שמים פה בחבילה אחת שני סוגי דברים.

מצד אחד דבר שנותן את הביטחון לעסק, אם זה בפנסיה או באבטלה וכו', מצד שני אנחנו רוצים לעודד דברים שאנשים לא יצטרכו להגיע לאבטלה הזאת.

אני חושב שצריך לתת יותר דגש באותם "600, 700, 800" שדיברת עליהם.

יאללה, תגיד כבר מיליון, תן עוד קצת, תגיד מיליארד ונגמור את העסק.

אלי כהן: אני חייב לספר לך משהו.

אלי כהן: אתמול, בפתח ישיבת הממשלה, היא קצת התעכבה אז ישבתי וששוחחתי בצד עם שר האוצר, ואני חושב ששר האוצר באופן אישי היה בעלים של עסק קטן, ולכן - - -

לה"ב ייצגו אותו.

לאה ורון: לה"ב אפילו לא היו קיימים אז.

אלי כהן: אני חושב שבסוף היום אנחנו מוכוונים לעשות, ואני חושב שיהיו בשורות לא מעטות בנושא של העסקים הקטנים במסגרת אותה ועדה, ואני חושב שבנוסף ל-500 מיליון השקלים – היו 380 מיליון שקלים בפנסיה לעצמאים ועוד 150 מיליון שקלים בסעיפים אחרים, יש עוד דברים מוצדקים – כאן אני בטוח שגם יהיה סיכום של ה-15 מיליון שקלים האלה.

אלי כהן: לדוגמה הנושא של גמלת אבל לעצמאים.

אלי כהן: אין דבר כזה שעצמאי לא יקבל גמלת אבל.

רועי כהן: הוא יעבוד בתקופת האבל שלו.

רועי כהן: הם נלחמים על עבודה בשבת, אבל אנשים עובדים בתוך תקופת האבל שלהם כדי להמשיך להתקיים.

אלי כהן: זה סכום קטן, והוא מוצדק.

אלי כהן: בנושא הזה יהיה.

אלי כהן: אנחנו בדיון פתוח והדברים יהיו.

אלי כהן: אני רק רוצה לסכם את הדברים על מנת שבנושא הזה יהיו שאלות.

אלי כהן: אני רוצה לנצל את הבמה הזאת ולקרוא למי שרואה, למי שצופה: תגיעו לסניפי המעו"ף.

אלי כהן: אנחנו נותנים שם הלוואות, אנחנו נותנים שם קורסים במחיר מסובסד, רצים בנושא הזה בכל הערים.

אלי כהן: תגיעו.

אלי כהן: יש היום רפורמה חשובה מאוד.

אלי כהן: יש לי מילה טובה להגיד, לא לנו, בעיקר למשרד הפנים, על הרפורמה של הרישוי בעסקים.

אלי כהן: בעיניי היא רפורמה חשובה מאוד שתסייע בנושא.

אלי כהן: זו באמת הזדמנות להגיד מילה טובה גם למשרד הפנים.

רועי פולקמן: היא אמורה להסתיים מחר בהצבעה.

בוועדת הפנים.

אלי כהן: במשפט אחד אני רוצה לסיים.

אלי כהן: אני רוצה לבקש מחבר הכנסת פולקמן, שעכשיו עומד בראשות הוועדה ומנהל את הוועדה, לקבוע גם דיונים בחוק של העסקים הקטנים והבינוניים.

אלי כהן: זה עוד חוק חשוב שהוא יהיה בשורה.

אלי כהן: תודה רבה.

אלי כהן: שאלות, בבקשה.

עבד אל חכים חאג' יחיא: הרי כולם יודעים על רמת העוני של האוכלוסייה הערבית.

עבד אל חכים חאג' יחיא: כבודו דיבר על השיעור הנמוך של האבטלה, וזה נכון שיש הישג של 6%, אבל אם נרצה לדבר על האוכלוסייה הערבית, אנחנו צריכים להשתמש במושג "בלתי מועסקים" במקום ב"אבטלה".

עבד אל חכים חאג' יחיא: בזמנו, כשהשר דרעי היה שר הכלכלה, הייתה לי שאילתה, שאלתי אותו מה אתם מתכננים מבחינת מקומות עבודה ותעסוקת נשים ביישובים הערבים.

עבד אל חכים חאג' יחיא: הוא אמר שאם יש תוכנית – אני לא יודע אם יש לכם תוכניות היום בנושא הזה – אם התוכנית תבוצע, נגיע ב-2020 ל-41% מועסקות מהנשים הערביות.

אלי כהן: אתה מדבר על הבדואיות?

עבד אל חכים חאג' יחיא: לא הבדואיות.

עבד אל חכים חאג' יחיא: שאלתי על הערביות ולא על הבדואיות.

עבד אל חכים חאג' יחיא: המצב היום הוא 32%-33%.

אלי כהן: לא, זה 21%.

עבד אל חכים חאג' יחיא: לא הבדואיות.

עבד אל חכים חאג' יחיא: חזרת לבדואיות.

אלי כהן: הבדואיות זה 21%.

עבד אל חכים חאג' יחיא: אני מדבר בכלל.

עבד אל חכים חאג' יחיא: השאלה אם יש למשרד שלכם תוכנית.

עבד אל חכים חאג' יחיא: זה דבר אחד.

עבד אל חכים חאג' יחיא: דבר שני, בהחלטת הממשלה 922 דובר על אזורי תעשייה ואזורי תעשייה משותפים.

עבד אל חכים חאג' יחיא: בינתיים אנחנו כבר באמצע התקופה של התוכנית הכלכלית.

עבד אל חכים חאג' יחיא: כבר עברו שנתיים וחצי מתחילת היישום של התוכנית לכאורה, אנחנו לא רואים את אזורי התעשייה המשותפים, ואנחנו לא רואים את אזורי התעשייה והתעסוקה ביישובים הערביים שיוכלו לעזור בתוספת של כוח-אדם עובד, כי אותה תוכנית שדיבר עליה השר דרעי הייתה שמגיעים ל-79% מהגברים.

עבד אל חכים חאג' יחיא: אם אנחנו עושים אותם ביחד, נגיע למצב שרק 60% מועסקים ב-2020 אם התוכנית תמומש.

עבד אל חכים חאג' יחיא: השאלה אם למשרד שלך יש תוכנית שהאזרחים הערבים יוכלו בחלקם לצאת מקו העוני בזה שימצאו מקומות.

איתן כבל: אני אומר לך מניסיון, ואני מכיר את האוכלוסייה שלי, במקום שיש אישה עובדת, יכולים לנשום מעל קו המים, הם לא שוקעים.

איתן כבל: הנושא הזה של התעסוקה יעזור גם למדינה, יעזור גם לאזרחים, וייתן להם את האפשרות לחיות בכבוד.

אלי כהן: קודם כול, יש חשיבות לכלכלה הישראלית בשילוב של בני המיעוטים והאוכלוסייה הערבית במסגרת העבודה.

אלי כהן: אני חייב לספר לך סיפור יפה ששמעתי.

אלי כהן: ביקרתי ברהט אצל טלאל, והוא מספר שבעקבות סודה סטרים וקרגל, יש שם כבר 900-800 נשים בדואיות שהתחילו לעבוד.

אלי כהן: הוא מספר שעד שהן התחילו לעבוד, הן היו בבוקר מבקשות מהבעל שייתן להן 50-40 שקלים.

אלי כהן: הוא קרא לזה "לסגור את היום".

אלי כהן: היום כשהיא מרוויחה 8,000-7,000 שקלים, היא יכולה - - -

איתן כבל: היא נותנת לו 40 שקל ליום...

לאה ורון: אם הוא מתנהג יפה...

עבד אל חכים חאג' יחיא: זה מחזק את מה שאמרתי.

אלי כהן: ברור.

אלי כהן: אני מסכים.

אלי כהן: אני אומר לך שזה היה בהחלט נתון שאנחנו שמחים עליו.

אלי כהן: נדבר אופרטיבית מה אנחנו עושים - - -

עבד אל חכים חאג' יחיא: על אזור התעשייה.

עבד אל חכים חאג' יחיא: אני רוצה שיהיה צדק גם בחלוקה של ההכנסות.

עבד אל חכים חאג' יחיא: לא יכול להיות שהשותפים הם בסך הכול 80,000 מבחינת האוכלוסייה, מהם 60,000 שזה רהט, ורהט מקבלת 44% ורבע מהשותפים מקבלים 56%.

אלי כהן: זו סוגיה שהיא רלוונטית יותר מול משרד הפנים.

עבד אל חכים חאג' יחיא: חלוקת ההכנסות.

אלי כהן: חלוקת ההכנסות זאת סוגיה.

אלי כהן: אם אתה שואל אותי, אני חושב שהחלוקה צריכה להיות תמיד ביחס לגודל האוכלוסייה.

אלי כהן: אגב, אני מכיר הרבה מקרים שזה הפוך - -

זה עיוות שקיים עד היום.

מושב קטן ושני קיבוצים.

אלי כהן: - - ש-5,000 תושבים של כפרים בין יהודים, הם מקבלים חלק יותר גדול מחלקם היחסי.

אלי כהן: לכן זאת שאלה טובה.

עבד אל חכים חאג' יחיא: אני רוצה צדק לפי מספר האזרחים השותפים.

אלי כהן: ברשותך, אני אתייחס לשאלות שמונחות לפתחנו.

אלי כהן: קודם כול, חלקם של בני המיעוטים במסגרת האוכלוסייה הוא 20%.

אלי כהן: אנחנו מתקצבים אותם לפי החלטות הממשלה בשיעור כפול מחלקם היחסי ברמה של 40%, וזאת מתוך מטרה לבוא ולצמצם פערים.

עבד אל חכים חאג' יחיא: לצמצם מה שהם לא קיבלו כל השנים.

אלי כהן: נכון.

אלי כהן: הם מקבלים יותר מחלקם היחסי באוכלוסייה.

אלי כהן: דבר שני, אנחנו הולכים שם להקמת אזורי תעשייה כמה שיותר סמוכים ליישוב, מכיוון שיש מנטליות בעיקר עבור הנשים מקרב בני המיעוטים שעובדים קרוב לבית, ואנחנו מכבדים את המנטליות הזאת, ולכן מקימים אזורי תעשייה - - -

עבד אל חכים חאג' יחיא: האם נוכל בהמשך לקבל בכתב איפה מתכננים ומה?

אלי כהן: בהחלט.

אלי כהן: על כל שאילתה אנחנו עונים.

אלי כהן: הדברים הבאים.

אלי כהן: חבר הכנסת חאג' יחיא, היום השאיפה שלנו, גם בקרב החרדים וגם בקרב בני המיעוטים – השאיפה שלנו שהם יעבדו בדברים איכותיים יותר.

אלי כהן: כלומר, אם אנחנו רוצים תעסוקה של חרדיות בשיעור של 70%, קפיצת מדרגה, אני רוצה לעשות את זה ברמת שכר גבוהה יותר, ולכן עכשיו אנחנו מקימים שני מרכזי הייטק ביישובים – שלום, יושב-ראש הכנסת - - -

זה נראה כמו ביקורת פתע.

ביקורת פתע על תפקוד הוועדות.

..

איתן כבל: ברשותך, אני אעצור אותך.

איתן כבל: ברוך הבא, אדוני היושב-ראש, מזכירת הכנסת, מנכ"ל הכנסת, חברים, ברשותכם, פתחנו כמצוות אדוני את היום הזה בסקירה של שר הכלכלה, שכל כולה בענייני הוועדה ושיתוף הפעולה.

איתן כבל: העבודה המשותפת היא ממש חלק בלתי נפרד מהעבודה שלנו.

איתן כבל: קודם כול, אני רוצה לברך את אדוני על הכיוון ועל הרעיון.

איתן כבל: כבר יש לי רעיונות איך לשדרג אותו.

איתן כבל: ישבתי אצלך יותר מפעם אחת יחד עם שר התיירות, חברי, בדיוק מאותם מקומות שמנסים להגביר את יכולת הפיקוח.

איתן כבל: בעזרת השם הרעיון שהצגנו אז בפניך של ועדות משנה מיוחדות, שיהיו בראשות האופוזיציה, שהן יהיו אלה שיובילו את הפיקוח, זה יהיה יום אחד.

איתן כבל: אני כבר יכול לומר, בוודאי על-פי הכיוון שאדוני מוביל.

איתן כבל: ברוך הבא, קודם כול.

איתן כבל: אני כבר אומר לך, אדוני, את הדבר הבא, או שאנחנו נותנים לשרים לדבר פחות, כי אנחנו כבר מתקרבים לסיום, ואני רוצה לשמוע, או שבכל פעם צריך להביא נושא או שני נושאים ולא סקירה רוחבית, כי היא תופסת את הזמן והיא לא מאפשרת גם לאנשי המשרד שלך וגם לנו, חברי הכנסת, לדבר.

איתן כבל: עוד דבר שכבר אני אומר לכם, צריך לבחור לדיון נושא שנמצא בלב ליבו של העניין.

איתן כבל: למשל שהסקירה המרכזית תהיה עסקים קטנים ובינוניים, ואז אתה גם יודע לשים את החץ בצורה הרבה יותר ממוקדת על עניין שכולנו יוצאים נשכרים בו, וגם ההפך, אפשר להזמין גורמים נוספים מחוץ לכנסת.

איתן כבל: אין ספק שבשביל הצעד הראשון, אדוני, זה רעיון יוצא מן הכלל, מחשבה נכונה.

איתן כבל: תבורך בעניין הזה.

הצעת הייעול שדיברנו קודם, שלא יהיה הכול ביום אחד, שזה יפוזר.

כבר רצנו - - -

איתן כבל: בבקשה, אדוני היושב-ראש.

יולי יואל אדלשטיין: קודם כול, אני מבקש סליחה משר הכלכלה שהפסקתי אותך בתחילת דבריך או באמצע דבריך.

יולי יואל אדלשטיין: תודה, אדוני יושב-ראש הוועדה, אני לא מתכוון לנאום נאומים, באתי רק להתרשם איך זה מתנהל כי זו הפעם הראשונה.

יולי יואל אדלשטיין: אני לא טוב בדיבור גבוהה גבוהה, אבל זו באמת הפעם הראשונה בתולדות הכנסת שעושים יום כזה מרוכז.

יולי יואל אדלשטיין: הקמנו יחידת כת"ף שתעזור בקיום הפיקוח על משרדי הממשלה.

יולי יואל אדלשטיין: מזכירות הכנסת נרתמה לנושא ושאר הגורמים.

יולי יואל אדלשטיין: זאת בדיוק הייתה הכוונה.

יולי יואל אדלשטיין: אנחנו מחפשים כל הזמן דרכים נוספות ויצירתיות חוץ מהגשת חקיקה פרטית בכמויות של כמה אלפים, כשבסופו של דבר רק כמה עשרות או כמה מאות מגיעות לכדי חוק.

יולי יואל אדלשטיין: עשינו שעת שאלות.

יולי יואל אדלשטיין: אני חושב שגם השר, גם יושב-ראש הוועדה וגם חברי הכנסת יסכימו שזאת יוזמה נכונה שמעוררת עניין.

יולי יואל אדלשטיין: התלונות היחידות ששמעתי הן על חברי כנסת שמגיעים ולא מספיקים לשאול את השאלה בגלל מגבלות הזמן.

יולי יואל אדלשטיין: ישבנו אז ודיברנו על עוד אפשרויות של פיקוח בוועדות.

יולי יואל אדלשטיין: המטרה של היום הזה – שמעתי חבר הכנסת יעקב אשר, שמעתי.

יולי יואל אדלשטיין: הכול ביום אחד – גם לנו הייתה דאגה, אבל חשבנו שבפעם הראשונה אולי דווקא כדאי לשים דגש, כי אנחנו גם לא רוצים ליצור רושם שזה כאילו הפעם הראשונה.

יולי יואל אדלשטיין: כמו שאמרתי, הפעם הראשונה בתולדות המדינה, כי זו לא הפעם הראשונה שהשר מגיע לוועדה לתת דיווח, וזו לא הפעם הראשונה שוועדה עושה כמצוות הפיקוח על הממשלה, אבל רצינו להדגיש כאן שיש יוזמה ויש ניסיון לשנות קצת את המציאות המוכרת לנו.

יולי יואל אדלשטיין: מה שאמרת, איתן, זה נכון מאוד.

יולי יואל אדלשטיין: המחשבה הייתה שהשרים יבחרו כמה נושאים או נושא.

יולי יואל אדלשטיין: לא רק סקירה, אלא נושא, ושהוועדה תוכל לדבר גם לעומק הנושא ובעוד כמה חודשים לראות פעם נוספת מה נעשה ואיך נעשה.

יולי יואל אדלשטיין: אני לא אאריך.

יולי יואל אדלשטיין: אני אעצור כאן ואגיד עוד פעם תודה לשר - - -

איתן כבל: בלי לקחים לא הצלחנו.

יולי יואל אדלשטיין: בדיוק כך.

יולי יואל אדלשטיין: אני מתנצל מראש שאני אשמע כמה דקות ואצא בשקט, כדי לא להפסיק עוד פעם את השר.

איתן כבל: רק ברשותך, אדוני השר - - -

עבד אל חכים חאג' יחיא: כבוד השר ממשיך לתת תשובה לשאלה שלי.

איתן כבל: בדיוק.

איתן כבל: תשיב ואני אעצור אותך, כי אני רוצה לתת קצת לאנשים.

אלי כהן: ברור.

אלי כהן: אני רוצה לברך אותך, אדוני יושב-ראש הכנסת על היוזמה.

אלי כהן: אני חושב שהיוזמה הזאת חשובה.

אלי כהן: נערכנו לסקירה הזאת בדומה להיערכות שלנו לסקירה בפני הממשלה.

אלי כהן: כל הנהלת המשרד הבכירה נמצאת כאן ונתנה בהחלט סקירה מלאה על כל מה שנעשה.

אלי כהן: חשוב לבוא ולומר שחלק גדול מההישגים בכלכלה, מההישגים של משרד הכלכלה, הם פרי של עבודה משותפת של הממשלה, משרד הכלכלה והכנסת.

אלי כהן: דיברנו כאן על רפורמה במכון התקנים, דיברנו על תקנות בתחום הייבוא האישי, דיברנו על הסרת חסמים.

אלי כהן: אני חושב שזו הזדמנות טובה לבוא ולראות את העבודה המשותפת.

אלי כהן: עשינו דיון פנימי, ואני חייב לציין כאן את ועדת הכלכלה שאנחנו עובדים איתה בצורה מעולה, גם דברים נוספים שאנחנו רוצים לבוא ולקדם, שנמצאים כאן, אנחנו מטפלים בהם ביחד, סוגיות שנמצאות על סדר-היום בנושא של יוקר המחיה, בנושא של הסרת חסמים, בנושא של הפחתת רגולציה.

אלי כהן: אנחנו עובדים על זה ביחד, על הנושא של עידוד תעשייה ותעסוקה, על הנושא של חוק פנסיה לעצמאים, זה חוק שהממשלה לא עושה לבד, זה חוק שאם הוא לא היה מגיע לכנסת ולא עובר כאן בקריאה השנייה ובקריאה שלישית ולא נידון, זה לא היה.

אלי כהן: הייתי מוסיף לקח.

אלי כהן: אני חושב שאחת לשנה צריך גם לבוא ולהגיד מה הדברים המשותפים לפעילות של אותו משרד ואותה ועדה שבוצעו ומה הדברים שרצינו לבצע בשנה הבאה, כי בסוף היום אנחנו רוצים גם להמשיך בנושא הזה ולשפר את העבודה.

אלי כהן: אני חושב שיש כאן

אלי כהן: מצגת מצוינת שהכינו המנכ"ל ומיכל פינק, ומבחינתנו גם תוכל לעלות לאתר הכנסת, שתהיה שקיפות, שהציבור יוכל לבוא ולראות את הדברים.

אלי כהן: סיימנו את הסקירה, יש לנו גם ועדת שרים לענייני הפרטה ואנחנו כאן מ-09:30 בבוקר.

אלי כהן: אני אמשיך את תשובתי לחבר הכנסת חאג' יחיא, שאחרי הסקירה שאל בנושא של המגזר של בני המיעוטים במדינת ישראל.

אלי כהן: לשאלתך, אדוני חאג' יחיא.

אלי כהן: דיברנו על הנושא של אזורי תעשייה ותעסוקה - - -

עבד אל חכים חאג' יחיא: ביקשתי לקבל רשימה מה אתם מתכננים.

אלי כהן: אנחנו במשרד עונים לשאילתה של כל חבר כנסת.

אלי כהן: אנחנו עונים ושולחים בתוך 45 יום, כפי שנדרש.

אלי כהן: כל אחד מאיתנו מקבל תשובה, גם בנושא הזה וגם בנושאים אחרים.

אלי כהן: חלקם של בני המיעוטים באוכלוסייה הוא 20%, ההשקעה היא בהיקף של 40%.

אלי כהן: דבר שני, אנחנו רוצים לקחת גם את האוכלוסייה החרדית וגם את האוכלוסייה של בני המיעוטים ולהעביר אותם למקצועות איכותיים יותר.

אלי כהן: כלומר, לא רק שהם יעבדו, אלא שהם יעבדו ויוכלו להשתכר ברמת שכר של הממוצע למשק ומעבר לכך.

רועי פולקמן: השר רק הערה על זה - - -

- - -

עבד אל חכים חאג' יחיא: שיעור המועסקים, במיוחד הנשים.

בהכשרות זה לא היה סמכות שלכם.

אלי כהן: שאלת על הכול, אני אענה על הכול.

אלי כהן: יש לנו עוד 7-6 נושאים.

רועי פולקמן: רק הערה לאזורי תעשייה.

רועי פולקמן: גם את זה השר מכיר, שוחחנו על זה לא פעם.

רועי פולקמן: גם בהקשר למגזר החרדי וגם במגזר הערבי חלק מהאתגר הוא באזורי התעשייה המשותפים ולא באיים המבודדים.

רועי פולקמן: אם רוצים להעלות את איכות התעסוקה ולא רק את כמות התעסוקה, זה חייב להיות משותף, זה חייב להיות אזורים בעלי פרופיל גבוה יותר ואזורי.

רועי פולקמן: הכוונה שלי, השר, שזה חלק מהתפיסה שדיברנו עליה גם בהקשר של האשכולות האזוריים, אבל גם בנושא התפיסה המרחבית.

רועי פולקמן: הייתה פעם תפיסה במשרד הכלכלה שבונים מאות אזורי תעשייה קטנים, כולם בינוניים וחלשים.

רועי פולקמן: אני מבין שמצד אחד צריך לאפשר ולתת עצה, אבל גם צריך לייצר אזורי עוגן אזוריים, לא מאות אזורים חלשים, בינוניים וסקטוריאליים, אלא אזורים מרכזיים גיאוגרפית, שמאפשרים למשוך חברות רציניות ולתת כוח משיכה אמיתי.

עבד אל חכים חאג' יחיא: אני מהצד של אזורי מלאכה ותעסוקה קלה - - -

רועי פולקמן: מלאכה זה לא אזורי תעשייה, זה משהו אחר.

רועי פולקמן: רק חשוב לעשות את ההבחנה הזאת גם אצלכם.

עבד אל חכים חאג' יחיא: - - -

רועי פולקמן: אם זה למוסכים ומאפיות, זה משהו אחר, לא שם תהיה תעסוקה - - -

עבד אל חכים חאג' יחיא: - - - ואזורי תעשייה משותפים.

אלי כהן: חבר הכנסת פולקמן, זה משתלב עם דבר שאני יודע שאתה מוביל, וזה הנושא של אשכולות.

אלי כהן: אני יכול להגיד לך שיש שיתוף פעולה מלא ומצוין בין רשויות יהודיות לרשויות ערביות בהקמת אזורי תעשייה משותפים.

אלי כהן: אנחנו אפילו הקמנו חממת הייטק בנצרת, ואני שמח להגיד לכם שאפילו יצא שם אקזיט ראשון של 20 מיליון דולר.

אלי כהן: כלומר, אנחנו מכוונים לא רק לעבודה, אלא גם לעבודה איכותית.

עבד אל חכים חאג' יחיא: אני מכיר את המקום.

אלי כהן: ולכן המכרז בנושא של שני מבנים יצא בנושא הזה בעוד חודשיים.

אלי כהן: תוכנית שתציג רשות החדשנות בנושא תוכנית הכוכבים של ההייטק בפריפריה תכלול יישוב אחד לפחות של בני מיעוטים שגם ייכנס בנושא הזה מתוך שמונה יישובים.

איתן כבל: תודה, אדוני היושב-ראש.

אלי כהן: תודה רבה, אדוני.

אלי כהן: הנושא של המעו"ף.

אלי כהן: במסגרת עסקים קטנים ובינוניים יש לא מעט מקומות - - -

איתן כבל: אנחנו כבר מסיימים, לכן אני חייב להפסיק אותך, אדוני השר.

אלי כהן: הוא שאל שאלות.

עבד אל חכים חאג' יחיא: שאלתי האם יש תוכנית שנגיע ומה היעד של אדוני?

עבד אל חכים חאג' יחיא: נניח 2020 או 2030.

עבד אל חכים חאג' יחיא: מה היעד של אדוני?

אלי כהן: יש תוכנית של הממשלה, זה לא רק תוכנית של משרד הכלכלה, להגיע ל-40%.

אלי כהן: עברה שנה, נשארו עוד ארבע שנים להגיע לאותה טכנית.

אלי כהן: הדרך שלנו היא באמצעות אזורי תעשייה ובאמצעות - - -

עבד אל חכים חאג' יחיא: 40% תעסוקת נשים?

אלי כהן: כן.

אלי כהן: - - - ובאמצעות מסלולי תעסוקה.

אלי כהן: מי שקולט אישה מקרב בני המיעוטים, מקבל השתתפות בשכר של עד 30% משכרה לתקופה של 30 חודשים.

אלי כהן: 30-30.

עבד אל חכים חאג' יחיא: האם התוכנית הזאת קיימת או שאתם מתכננים אותה?

איתן כבל: אדוני המנכ"ל.

שי רינסקי: אנחנו יוצאים עכשיו בעשרה מפעלים צמודי דופן, שאמורים לתת שירות לנשים שם.

עבד אל חכים חאג' יחיא: העניין של סיוע - - -

רועי פולקמן: סיוע השכר כבר קיים.

אלי כהן: סיוע השכר קיים.

עבד אל חכים חאג' יחיא: ממתי?

אלי כהן: זה נמצא הרבה יותר מתקופתי.

אלי כהן: לדעתי זה מעל 15 שנה.

זה הרבה שנים, אבל זה קיבל תאוצה.

אלי כהן: גיל, כמה זמן זה קיים?

גיל חיים ארז: קצת פחות מ-15 שנה.

ראסם נאטור: לפחות ארבע שנים.

ראסם נאטור: אני חבר ועדת ההקצאה.

ראסם נאטור: קצת לפני חודש יצאה הקצאה.

ראסם נאטור: אנחנו באמצע הדיונים של 2017, מה שדיברו השר והמנכ"ל - - -

שי רינסקי: מכרז של - - -

ראסם נאטור: התוכנית קיימת ועובדת יפה, גם בחברה הערבית וגם בחברה היהודית.

ראסם נאטור: גם מפעלים יהודיים קולטים עובדים וגם ערבים יכולים להגיש בקשות.

ראסם נאטור: יש היצף של בקשות מעבר לכמות הכסף.

ראסם נאטור: התוכנית עובדת יפה.

איתן כבל: תודה, יקירי.

איתן כבל: נשיא לה"ב, בבקשה.

איתן כבל: חברי, בבקשה.

רועי כהן: בוקר טוב, הגעתי לכאן לכבד אנשים שמכבדים את מגזר העסקים הקטנים והעצמאיים, בראש ובראשונה את כבוד השר אלי כהן ואת יושב-ראש ועדת הכלכלה.

רועי כהן: מכאן יחד עם חבר הכנסת רועי פולקמן ושאר חברי הוועדה יצאה הבשורה של חוק מוסר תשלומים, בשורה גדולה מאוד עבור כל ציבור העצמאים והעסקים הקטנים.

רועי כהן: מיכל, ברשותך, אם תעבירי לשקף לפני, תבינו שזה צריך להיות השקף שיגיד מה העוצמה של העסקים הקטנים במדינת ישראל.

רועי כהן: 99% מכלל העסקים בישראל הם עסקים קטנים – 74% מהמחזור העסקי, 60% מכלל המועסקים, 52% מהתוצר העסקי.

רועי כהן: זה צריך לפתוח כל מצגת במשרד הכלכלה ובמשרד האוצר.

רועי כהן: אני שמח שיש כאן בפעם הראשונה נכונות אמיתית גם של משרד הכלכלה, גם של משרד האוצר וכמובן של הוועדה להביא לשינוי.

רועי כהן: כבוד השר, היה הבדל בין מצב שלא היה שר כלכלה, שלא היה לנו למי לפנות, לבין מה שקורה בשנתיים האחרונות, שיש שר כלכלה, יש כתובת ויש אוזן קשבת.

איתן כבל: לא נפגשת עם ראש הממשלה כשהוא היה שר הכלכלה?

רועי כהן: נפגשנו עם כולם, תאמין לי.

רועי כהן: וכולם בצורה זאת או אחרת המערבבים הלאומיים.

רועי כהן: אני בא ואומר עכשיו, ואני אומר את זה גם לכבוד השר, כי ביקשתי את זה ממיכל ועדיין זה לא קורה: אני חושב שבכל דיון שצריך להיות עם משרד האוצר, צריך להראות כמה שֶׁקֶל אחד שאתה מקצה עבור העסקים הקטנים יחזיר בחזרה למדינה.

רועי כהן: אני אומר לך שאז הדיון, שהיה בנוכחות אגף התקציבים, שהוא נמצא כאן – כל פעם הם קמו ואמרו "פגיעה בהכנסות המדינה".

רועי כהן: אם אנחנו עוזרים לעסקים הקטנים – פגיעה בהכנסות המדינה.

רועי כהן: מאיפה נביא את הכסף?

רועי כהן: את הכסף הזה נביא מזה שנגרום לכך שיהיו עוד עסקים קטנים ועוד עצמאים שייכנסו לעולם התעסוקה.

רועי כהן: ולכן כבוד השר, אני מבקש ממך שבכל פעילות שיש מול משרד האוצר, להראות כמה כסף אנחנו נכניס בפריון, בתוצר.

רועי כהן: ולכן הדיון הזה על פגיעה בהכנסות המדינה חייב לעבור מן העולם במה שקשור לעסקים הקטנים.

רועי כהן: לא יכול להיות שבכל פעם יסתכלו על החור שבגרוש, ואם אנחנו נותנים לעסקים הקטנים ומקילים, ישאלו מה יעלה בכנסות המדינה.

רועי כהן: בסופו של דבר השקעה בעסקים הקטנים, ומי כמוך יודע את זה, כבוד השר, מהניסיון שלך, וגם יושב-ראש הוועדה וחבר הכנסת רועי פולקמן, יעקב אשר וגם חאג' יחיא, אם יעזרו לעסקים הקטנים – זה בפחת מואץ, שאין דבר יותר מזה שיגדיל את התוצר ואת הפריון במדינה, בנושא של קיזוז הפסדים לאחור, בנושא של עוסק פטור, בנושא של פטור מאגרות – כל החסמים שיש כרגע - - -

הגדרה של המקצועות - - -

רועי כהן: הגדרה של המקצועות.

רועי כהן: אלה דברים שעומדים כרגע על המדוכה בוועדת "נטו עסקים קטנים".

רועי כהן: אני שם את כל כובד משקלי עליך, כבוד השר, כי אני בטוח שאתה מייצג אותנו נאמנה.

רועי כהן: חשוב היה לי להגיד את זה, להגיע לכאן ולכבד אנשים שמכבדים את מגזר העסקים הקטנים והעצמאים.

רועי כהן: אני בטוח שיש עוד הרבה דברים שאפשר לעשות וצריך לעשות.

רועי כהן: תודה רבה.

איתן כבל: תודה לך, אדוני.

איתן כבל: אלי סתוי, רק משפט.

אלי שלום סתוי: אני יושב-ראש עמותת הקמעונאים הקטנים בענף המזון, מכולות ומינימרקטים.

אלי שלום סתוי: זאת ההזדמנות שלי להודות לשר הכלכלה, שמשרדו מסייע לנו להתארגן להקמת שרשרת אספקה לכלל הקמעונאים הקטנים, על מנת ליצור תחרות מחודשת בענף המזון, על מנת לעזור לעסקים הקטנים לשרוד.

אלי שלום סתוי: זאת גם הזדמנות להגיד תודה רבה ליושב-ראש הוועדה שמלווה את התוכנית מתחילתה, ואנחנו גם נשמח לראות אותו משתתף איתנו בהמשך בהצלחה הגדולה של התוכנית.

אלי שלום סתוי: שוב, תודה רבה לכבוד השר ותודה רבה לכל העוסקים במלאכה.

איתן כבל: תודה.

איתן כבל: חאג', משפט.

עבד אל חכים חאג' יחיא: למרות שלא הגעתי לסיפוקי בנושא של העסקת נשים - -

איתן כבל: אנחנו נעבוד על זה.

עבד אל חכים חאג' יחיא: - - מה שאני יכול להגיד לזכותו של השר שהוא הפך את המשרד הזה ממשרד שולי למשרד מרכזי שעושה, ויש תוצאות.

רועי כהן: כבוד השר שלוקח מיניבוס ונוסע יום שלם, עסק-עסק, מגיע לשם ואוכל סנדוויץ'.

איתן כבל: עברת למדור פרסומי.

רועי כהן: לא.

רועי כהן: זה מה שצריך לעשות, לרדת לשטח, להגיע ולפגוש בלבן של העיניים את המוסכניק, את סוכן הנסיעות ואת נהג המונית.

אלי כהן: נשיא לה"ב, מחר הסנדוויץ עליי...

איתן כבל: תודה, אדוני השר, אני מתנצל שעיכבנו אותך.

איתן כבל: כבר יש לנו לקחים מהמפגש הזה, ואני מקווה שנדע ליישם אותם לפעם הבאה.

איתן כבל: תודה מעומק הלב.

אלי כהן: תודה לכם.

אלי כהן: תודה לך וללאה על העבודה.

איתן כבל: אין לי שום ספק ששיתוף הפעולה רק ילך ויהיה חזק יותר וטוב יותר.

איתן כבל: תודה לכם.

איתן כבל: באמת, תודה.

איתן כבל: הישיבה נעולה.